PRILOGA 1: Pogoji za izvajanje materialnega varstva arhivskega gradiva v depojih in na razstavah

POGOJI ZA IZVAJANJE MATERIALNEGA VARSTVA ARHIVSKEGA GRADIVA V DEPOJIH IN NA RAZSTAVAH

Prikaz vrednosti temperature (T), relativne vlage (RV) in svetlobe, ki so potrebne za hrambo arhivskega gradiva

|  |  |  |  |
| --- | --- | --- | --- |
| **VRSTA ARHIVSKEGA GRADIVA** | **T**  **± 1 0C na dan** | **RV**  **± 5 % na dan** | **SVETLOBA** |
| papirno arhivsko gradivo, ki je pogosto v uporabi | 16−19 0C | 45–60 % | stalna:  tema  občasna svetloba:  dovoljena lokalna osvetlitev pri delu v depoju −  od 300 do 500 luxov (lx) |
| papirno arhivsko gradivo, ki je redko v uporabi | največ 15 0C | 45–60 % |
| pergamentno arhivsko gradivo | največ 15 0C | 50–60 % |
| črno-beli fotopozitivi | največ 18 0C | 30–40 % |
| mikrofilmi in fotonegativi (črno-beli) | največ 16 0C | 30–40 % |
| nitratni foto | največ 11 0C | 30–40 % |
| barvni foto | največ 2 0C | 30–40 % |
| črno-beli acetatni in poliestrski film | največ 16 0C | 30–40 % |
| nitratni film | največ 4 0C | okoli 50 % |
| barvni film | do 5 0C | 30–40 % |
| strojno berljivi (optični, magnetni in digitalni) nosilci, ki so pogosto v uporabi | 16−19 0C | 30–40 % |
| strojno berljivi (optični, magnetni, digitalni) nosilci, ki so redko v uporabi | največ 15 0C | 30−40 % |

Za materiale visoke občutljivosti je dovoljena letna količina sprejete svetlobe pri občasni osvetlitvi   
(lx - h) do 12.000 luxov (lx).

Če je temperatura v skladišču občutno nižja od temperature v prostoru, kjer se arhivsko gradivo uporablja, je nujno treba to gradivo aklimatizirati v predprostoru, s čimer preprečimo vpliv kondenza na arhivsko gradivo.

POGOJI ZA IZPOSOJO ARHIVSKEGA GRADIVA V RAZSTAVNE NAMENE

* za razstavo se izbere dobro ohranjeno oziroma restavrirano arhivsko gradivo, če je poškodovano, pa ga je treba prej konservirati;
* pripravljeno mora biti pisno in fotografsko poročilo o stanju vseh izposojenih objektov pred izposojo in po njej;
* arhivsko gradivo mora biti nezgodno zavarovano proti vsem nesrečam;
* iz varnostnih razlogov se izdela varnostna kopija izposojenega arhivskega gradiva;
* poskrbljeno mora biti za varnost eksponatov med transportom in razstavljanjem;
* arhivsko gradivo mora v obe smeri spremljati strokovni delavec (arhivist ali konservator);
* nameščanje eksponatov in klimatske razmere na razstavi mora nadzorovati in preveriti strokovni delavec;
* razstavne vitrine morajo biti funkcionalne, trpežne in varne;
* klimatski pogoji (temperatura, relativna vlaga, svetloba) morajo biti ves čas strogo nadzorovani in zapisani;
* vsi materiali, ki jih uporabljamo za vitrine, panoje, naslonila, pritrjevanje ipd., morajo biti kemijsko stabilni in ne smejo ogrožati razstavljenih objektov;
* kadar razstavljamo vezano arhivsko gradivo – knjige –, morajo biti podpore (naslonila) prilagojene velikosti, obliki, teži in temu, ali je knjiga odprta ali zaprta.

Pri uporabi arhivskega gradiva za razstavne namene je treba zagotoviti prostore, ki so varni pred požarom, vdorom vode in tatvino ter imajo ustrezne mikroklimatske pogoje in opremo.